# Általános információk:

**Tanterv:** Építőművészet Ba

**Tantárgy neve: BELSŐÉPÍTÉSZET 1.**

**Tantárgy kódja:** EPB024

**Szemeszter:** 4

**Kreditek száma:** 3

**A heti órák elosztása:** 0/4/0

**Értékelés:** félévközi jegy (f)

**Előfeltételek: -**

Tantárgy felelős: dr. Rácz Tamás, egyetemi adjunktus

 Iroda: 7624 Magyarország, Pécs, Boszorkány u. 2. É-81

 E-mail: racz.tamas@mik.pte.hu

Oktatók: dr. Rácz Tamás, egyetemi adjunktus

 Iroda: 7624 Magyarország, Pécs, Boszorkány u. 2. É-81

 E-mail: racz.tamas@mik.pte.hu

 Lovig Dalma, doktorandusz

 Iroda: 7624 Magyarország, Pécs, Boszorkány u. 2. É-81

 E-mail: lovig.dalma@mik.pte.hu

 Varjú Kata, doktorandusz

 Iroda: 7624 Magyarország, Pécs, Boszorkány u. 2. É-81

 E-mail: varju.kata@mik.pte.hu

## Tárgyleírás

## A „Belsőépítészet 1“ nevű tárgy, a belsőépítészeti szakterületre fókuszál és egészen az építészet műfaji határáig jut el. Ennél a határnál az építészeti design, az ipari designnal találkozik, kezet fognak, majd elválnak egymástól.

## A hallgatók egy adott kis léptékű építészeti tér belső terének, tereinek arculatát, designját és berendezési tárgyait tervezik meg. A komplexitás, átfogó gondolkodás elsajátítása, valamint az építészet és belsőépítészet szakmai határainak elkülönítése a tantárgy feladata.

## Oktatás célja

## A belsőépítészeti tervezés módszerének, alapelveinek elméleti és gyakorlati elsajátítása. Nagy hangsúlyt fektetve az ergonómiára, a designra, formakultúra fejlesztésére, a csomóponti kialakításokra és a megvalósíthatóságra. A műszaki ábrázolás (rajzi és térbeli) és modellezés technikai fejlesztése és a terv-prezentálás gyakorlása.

## Tantárgy tartalma

## A szemeszter egy építészeti tér belsőépítészeti szempontból történő feldolgozását foglalja magába. A feladat meghatározását írásos tervezési program képezi (melléklet, amely ezen tematikával együtt értelmezendő), rajzi mellékletek, alaprajzok, metszetek nélkül. A feladat megoldása során az általánosnak mondható folyamat, amely a nagyobb összefüggések felől halad a részletek felé, megfordul, a részletekből indulva a nagyobb összefüggések felé tart. A berendezési tárgyak, asztal-szék, ágy-szekrény, fürdőkád-wc, ergonómiai jellemzőiből, méretrendjéből indul, az ezekből berendezhető funkcionális egységek, konyha, szoba, fürdőszoba terveken át jut el a rendeltetési egységek összerendezése által létrejövő, működő lakásig, alaprajzokig, metszetekig. A feladat a belsőépítészeti tervezés komplexitását hangsúlyozza, rávilágít arra, hogy a belsőépítészeti terv kvalitása nem egymásmellé rendezett értékek halmaza, hanem egymásra épülő értékek összefüggésrendszerében, áthatásában rejlik. A szemeszter folyamán a hallgatók elsajátítják a belsőépítészeti ábrázolás, szabadkézi, kézi szerkesztéses és számítógépes alapjait, technikáját. A terveken felül különböző léptékű munka és végleges makettek készülnek.

## A feladatok, követelmények kiadása a tematika szerint történik, melyek az előadás anyagaival, segédletekkel egyetemben a tantárgy MS Teams felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A jelenlét ellenőrzésének módja: jelenléti ív.

**Számonkérések**

*Félévközi jeggyel záruló tantárgy (PTE TVSz 40§(3)*

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| **1. ciklus** | **max 30 pont** | **30 %** |
| *Inspirációs példák, tanulmány* | *Max 5 pont* | *5%* |
| *Koncepcióterv tartalma* | *15 pont* | *15 %* |
| *Prezentációs eszközök* | *10 pont* | *10 %* |
| **2. ciklus** | **max 60 pont** | **60 %** |
| *Belsőépítészeti terv tartalma* | *max 30 pont* | *30%* |
| *Makett* | *max 20 pont* | *20%* |
| *Prezentációs eszközök* | *max 10 pont* | *10%* |
| **Órai aktivitás** | **max 10 pont** | **10%** |
| **Összesen** | **Max 100 pont** | **100 %** |

**Pótlási lehetőségek módja, típusa** (PTE TVSz 47§(4))

A javításra, ismétlésre és pótlásra vonatkozó különös szabályokat a TVSz általános szabályaival együttesen kell értelmezni és alkalmazni.

Minden feladatrész pótlása a határidő utáni első alkalommal esedékes. Az egyes feladatrészek javítására legkésőbb a 16. hét végéig van lehetőség, 1 alakommal.

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Ezek teljesülésekor az aláírás megadásra kerül*

*-vizsgás tárgynál vizsgára bocsátható,*

*-félévközi jegyes tárgynál osztályzásra kerül.*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik. Tehát lehet hogy minden kötelességét teljesítette és ezért kap aláírást, azonban a szakmai tartalom hiánya értékelhetetlensége következtében elégtelent szerez. Ha ez a szorgalmi időszak végén (15. hétig) történik, akkor a vizsgaidőszakban 1 alkalommal megpróbálhatja javítani az érdemjegyet.*

*15. hét órarendi időpont –félév zárása, vagy félévvégi javítás pótlás*

*-ha megfelelt akkor aláírás és félévközi jegy! (15.hét péntek 12.00-ig)*

*A félévközi jegy 5 fokozatú (1,2,3,4,5)*

*-ha nem felelt meg akkor NEPTUN rögzítés (15.hét péntek 12.00-ig) - aláírás megtagadva akkor->*

*-vagy ha aláírás van de elégtelen az osztályzat NEPTUN rögzítés(15.hét péntek 12.00-ig) akkor ->*

*16. hét vizsgaidőszak javítás pótlás – minden számonkérést 1x*

*-ha megfelelt akkor aláírás és félévközi jegy!*

*A félévközi jegy 5 fokozatú (1,2,3,4,5)*

*-ha megfelet és van aláírás, de a félévközi jegy elégtelen(1) akkor NEPTUN rögzítés a tárgyat a következő tanévben újra felveheti!*

*-ha nem felelt meg akkor aláírás megtagadva - NEPTUN rögzítés a tárgyat a következő tanévben újra felveheti!)*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Irodalom

Felsorolás fontossági sorrendben. (Neptunban: Oktatás/Tárgyak/Tárgy adatok/Tárgytematika/Irodalom rovat)

Kötelező irodalom és elérhatősége

[1.] Barcza Dániel, Csanák Edit, Fülöp József, Hegyi Ibolya, KallóAngéla, Kondor Edit, Magyari Márton, Nagy Péter, Szentirmai Zsuzsanna, Szilágyi Klára, Takács Nóra, Tatár Péter, Térformálás tárgyformálás 1. Budapest 2007. Hungarian Edition Terc Kft.

[2.] Barcza Dániel, Csanák Edit, Fülöp József, Hegyi Ibolya, KallóAngéla, Kondor Edit, Magyari Márton, Nagy Péter, Szentirmai Zsuzsanna, Szilágyi Klára, Takács Nóra, Tatár Péter, Térformálás tárgyformálás 2. Budapest 2007. Hungarian Edition Terc Kft.

[3.] Barcza Dániel, Csanák Edit, Fülöp József, Hegyi Ibolya, KallóAngéla, Kondor Edit, Magyari Márton, Nagy Péter, Szentirmai Zsuzsanna, Szilágyi Klára, Takács Nóra, Tatár Péter, Térformálás tárgyformálás 3. Budapest 2007. Hungarian Edition Terc Kft.

[4.] Kaesz Gyula, Ismerjük meg a bútorstílusokat

[5.] Modern Interior Design. Prága 2008. Loft Publications

Ajánlott irodalom és elérhetősége

[6.] Judith Miller, Stílus és forma – Az iparművészet képes enciklopédiája. 2007. Geopen Kiadó

[7.] Alexander von Vegesack, Thonet – Hajlítottfa- és csővázas bútorok. Budapest 2009, Cser Kiadó

[8.] Rostás Péter Bútorművészet Magyarországon 1800 -1850. Budapest 2012 Budapesti Történeti Múzeum

[9.] Slézia József, Kortárs magyar formatervezés 2000-2013. Budapest 2014. Designtrend Kiadói és Szolgáltató Kft.

[10.] Timothy Samara, A grafikai tervezés kézikönyve – Elemek, összefüggések és szabályok. Budapest 2015. Scolar Kiadó

[11.] Alice Twemlow: Mire jó a grafikai tervezés?. Budapest 2008. Scolar Kiadó

[12.] Hazai folyóiratok : Új Magyar Építőművészet; Átrium, Oktogon, Alaprajz., Metszet

[13.] Külföldi folyóiratok: Divisare, Archdaily, Dezeen, Domusweb, designboom

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatóitól független szakemberek bevonásával

**Metodika és szempontrendszer:**

# A hallgatók problémafeldolgozási módszere a valóságos tervezési folyamatot modellezi (komplex probléma szemlélet = funkció-szerkezet-forma párhuzamos vizsgálata), ugyanakkor leképezi az egyetemi szintű oktatás akadémiai jellegét is (kutató-elemző munka).

# Cél a csapatmunka erősítése, az ebben rejlő előnyök (több szem többet lát) kiaknázása, különös tekintettel arra, hogy az egyén felelőssége (saját terv kell, hogy készüljön) ne változzon csapat-felelősségé. A csapatmunka tehát a ciklus „1” -„2” fázisok esetében az önálló munka közös megvitatását jelenti.

# A féléves tervezési feladatok feldolgozása során a következő két fázison kell végig menniük a hallgatóknak a konzulensekkel együtt:

# Tervezési feladat egy lakótér tervezése.

# Részletes tantárgyi program és követelmények

**Feladatok és követelményrendszerük**

**1. ciklus feladat formai és alaki minimum követelményei:**

Beadandó:

\_ Előtanulmány A3-as füzetben - vagy a konzulens által meghatározott formátuban

\_ A belső térre készített vázlattervek, a kísérleti tervezés koncepcionális feldolgozása A/3-as füzetben:

Minimum tartalom:

* + vizsgálati szempontokat, kiindulási pontokat bemutató ábrasorok, tervrajzok
	+ koncepciókat bemutató ábrasorok, tervrajzok
	+ tömegvázlatok
	+ kísérleti térmodellek választható léptékben
	+ moodboardok
	+ leírás formaképzésre, anyaghasználatra vonatkozóan
	+ ergonómiai és anyagtani analízisek szükséges számban
	+ alaprajz m 1:50
	+ metszetek, falnézetek m 1:50
	+ látványtervek min: 3 db

**2. ciklus**

**Végleges féléves terv**

A bizottság külön értékeli a beadott munkánál:

a.) A terv minőségét és helyességét.

b.) A prezentáció feldolgozottságát, külalakját, és grafikai minőségét.

Az értékelés „GO” - „NO GO” rendszerben zajlik. (jól megfelelt és elfogadásra került, megfelelt és elfogadásra került, nem felelt meg és elutasításra került).

A félév teljesítéshez a munkáknak mindkét értékelési szempontból „GO” kategóriába kell esnie. A „NO-GO” munkák a vizsgaidőszakban egyszer javíthatók, pótolhatóak: a 16. héten.

**2. ciklus feladat formai és alaki minimum követelményei:**

Minimum tartalom:

vizsgálati szempontokat, kiindulási pontokat bemutató ábrasorok, tervrajzok

koncepciókat bemutató ábrasorok, tervrajzok(javított, vagy jóváhagyott az 1.ciklus alapján)

tömegvázlatok

leírás formaképzésre, anyaghasználatra vonatkozóan

ergonómiai és anyagtani analízisek szükséges számban

alaprajz m 1:20

bútorozási terv m 1:20

burkolati terv m1:20

álmennyezeti terv m 1:20(amennyiben releváns)

világítási terv m 1:20 (amennyiben releváns)

gépészeti berendezések m 1:20 (amennyiben releváns)

metszetek, falnézetek m 1:20

egyedi bútorterv m 1:10

tömegvázlatok min: 3 db

papírmodell 1:20

A rajzok szerkesztett, léptéknek megfelelő műszaki tartalommal, igényességgel készülnek, jellemzően grafit, tus, toll, aquarell színes, filc felhasználásával. Skiccpauszra készülő rajzok esetén a pausz mindkét oldala használható, adott esetben a tabló és a skiccpausz közé bizonyos rajzi elemek hangsúlyozására kiegészítő lapok elhelyezhetőek.

Számítógépes feldolgozás is lehetséges, a megfelelő grafikai minőség esetén.

## Program heti bontásban

|  |
| --- |
| Gyakorlat |
| Okta-tási hét | **Téma** | **Kötelező irodalom, oldalszám (-tól-ig)** | **Teljesítendő feladat(beadandó, zárthelyi, stb.)** | **Teljesítés ideje, határideje** |
| 1. | Bevezetés, feladat ismertetése |  |  |  |
| 2. | Lakófunkció koncepcionális tervezése, térhasználatok, funkciók | Barcz, Csanák, Fülöp, Hegyi, Kalló, Kondor, Magyari, Nagy, Szentirmai, Szilágyi, Takács, Tatár, Térformálás tárgyformálás 1-3. Budapest 2007. TercHazai folyóiratok: Új Magyar Építőművészet; Átrium, Oktogon, Alaprajz., MetszetKülföldi folyóiratok: Divisare, Archdaily, Dezeen, Domusweb, designboom | Konzultáció, önálló munka |  |
| 3. | Lakófunkció koncepcionális tervezése, térhasználatok, funkciók | Konzultáció, önálló munka |  |
| 4. | Lakófunkció koncepcionális tervezése, térhasználatok, funkciók. Inspirációs tanulmány bemutatása | Konzultáció, önálló munka |  |
| 5. | Lakófunkció koncepcionális tervezése, térhasználatok, funkciók, anyagkocepció | Konzultáció, önálló munka |  |
| 6. | Lakófunkció koncepcionális tervezése, térhasználatok, funkciók, anyagkocepció | Konzultáció, önálló munka |  |
| 7. | 1. ciklus lezárása – FÉLÉVKÖZI PREZENTÁCIÓ | Az óra keretein belül tankörön belüli tervbemutatás. A BELSŐÉPÍTÉSZETI KONCEPCIÓTERV BEMUTATÁSA |
| 8. | Konzultáció, tervkidolgozás |  | Konzultáció, önálló munka |  |
| 9. | TAVASZI SZÜNET |
| 10. | EXPO |  |  |  |
| 11. | Konzultáció, tervkidolgozás | Barcz, Csanák, Fülöp, Hegyi, Kalló, Kondor, Magyari, Nagy, Szentirmai, Szilágyi, Takács, Tatár, Térformálás tárgyformálás 1-3. Budapest 2007. TercTimothy Samara, A grafikai tervezés kézikönyve – Elemek, összefüggések és szabályok. Budapest 2015. Scolar Alice Twemlow: Mire jó a grafikai tervezés?. Budapest 2008. Scolar Hazai folyóiratok: Új Magyar Építőművészet; Átrium, Oktogon, Alaprajz., MetszetKülföldi folyóiratok: Divisare, Archdaily, Dezeen, Domusweb, designboom | Konzultáció, önálló munka |  |
| 12. | Konzultáció, tervkidolgozás | Konzultáció, önálló munka |  |
| 13. | Konzultáció, tervkidolgozás | Konzultáció, önálló munka |  |
| 14. | Konzultáció, tervkidolgozás. UTOLSÓ KONZULTÁCIÓ. TERVEK VÉGLEGESÍTÉSE  | Konzultáció, önálló munka |  |
| 15. | 2. ciklus lezárása – VÉGLEGES BELSŐÉPITÉSZETI TERV PREZENTÁCIÓ | Az óra keretein belüli tervbemutatás. A BELSŐÉPÍTÉSZETITERV BEMUTATÁSA MAKETTEL.Ez az aláírás megszerzésének, illetve a félévközi jegy megszerzésének határideje. |
| 16. | Póltás, javítás  | Az aláírás és/vagy a félévközi jegy megszerzésének végső határideje, a tervek és makett javítási/pótlási határideje. |

 ..……………………….

 Dr. Rácz Tamás

 tantárgyfelelős

Pécs, 2023.02.01.